**Personu nosūtīšanas kārtība uz valsts apmaksātiem veselības aprūpes pakalpojumiem**

1. IZPILDĪTĀJS ievēro šo kārtību, nosūtot personu uz valsts apmaksātiem veselības aprūpes pakalpojumiem.

1. IZPILDĪTĀJS pirms personas nosūtīšanas izvērtē medicīniskās indikācijas veselības aprūpes pakalpojuma saņemšanai un sagatavo nosūtījumu veselības aprūpes pakalpojumu saņemšanai, ja lēmis par tā nepieciešamību.
2. Medicīniskās indikācijas veselības aprūpes pakalpojuma saņemšanai dokumentē personas medicīniskajā dokumentācijā, t.sk. nosūtījumā.
3. IZPILDĪTĀJS, nosūtot personu uz valsts apmaksātu pakalpojumu:
   1. informē personu par:
      1. nosūtīšanas mērķi;
      2. veselības aprūpes pakalpojuma apmaksu no valsts budžeta līdzekļiem;
      3. veselības aprūpes pakalpojuma saņemšanas kārtību un iespēju izvēlēties ārstniecības iestādi atbilstoši veselības aprūpes pakalpojuma profilam;
   2. sagatavo nosūtījumu:
      1. atbilstoši normatīvos dokumentos noteiktai kārtībai, izņemot šīs Kārtības 4.2.2. minētos gadījumos;

4.2.2. izmantojot nosūtījumu paraugus, kas publicēti DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti”:

4.2.2.1.nosūtījums veselības aprūpes pakalpojumu mājās saņemšanai[[1]](#footnote-2);

4.2.2.2.nosūtījums uz kolposkopiju, onkologa ginekologa konsultāciju pēc dzemdes kakla vēža skrīninga izmeklējumiem – šķidruma citoloģija;

4.2.2.3.nosūtījums uz kolposkopiju, onkologa ginekologa konsultāciju pēc dzemdes kakla vēža skrīninga izmeklējumiem – CPV;

4.2.2.4.nosūtījums uz ambulatoriem laboratoriskiem izmeklējumiem;

4.3. nosūtījumā norāda normatīvos aktos noteikto informāciju, kā arī:

4.3.1. ja persona ir grūtniece - atzīmi grūtniece/gravida;

4.3.2.  ja persona ir grūtniece un to atbilstoši indikācijām jānovirza uz grūtnieču prioritāro aprūpi[[2]](#footnote-3) - Z35 diagnozi un blakus diagnozi, saskaņā ar SSK-10 kodiem O00-O99; F53.0-F53.9.[[3]](#footnote-4);

4.3.3. ja personai nepieciešama steidzama medicīniskā palīdzība – „CITO!”;

4.3.4. citas veselības aprūpes pakalpojumu prioritizācijas nosacījumu atzīmes:

4.3.4.1.diagnozi Z03.5 "Izmeklēšana citu iespējamu sirds un asinsvadu slimību dēļ" un SCORE risku procentos (1-2%, 3-4%, 5-9% vai 10 % un vairāk), ja pakalpojums nepieciešams sirds un asinsvadu slimību risku novērtēšanai pēc ģimenes ārsta veikta SCORE riska izvērtējuma atbilstoši Dienesta tīmekļa vietnē “Profesionāļiem”> “Primārā veselības aprūpe”> “Ģimenes ārstiem” izvietotai informācijai;

4.3.4.2.sūdzības un atradnes, kas pamato nepieciešamību saņemt izmeklējumus un speciālistu konsultācijas ļaundabīgo audzēju vai to recidīvu diagnostikai, ārstēšanai un dinamiskai novērošanai, atbilstoši: Pakalpojumu sniegšanas kārtībai pacientiem ar aizdomām vai diagnosticētu onkoloģisku saslimšanu;

4.3.4.3.atzīmi vai personai nepieciešama akūtu, subakūtu vai hronisku funkcionālo traucējumu rehabilitācija, ja personu nosūta rehabilitācijas pakalpojumu saņemšanai dienas stacionārā vai stacionārā;

4.3.4.4.papildus informācija, kas nepieciešama noteikta veselības aprūpes pakalpojuma sniegšanai (piemēram, ķermeņa masa, grūtniecības nedēļa noteiktiem izmeklējumiem, nieru funkciju izmeklējumi, ja tiek nozīmēts vizuālās diagnostikas izmeklējums ar kontrastvielu u.t.t.).

5. IZPILDĪTĀJS, nosūtot pacientu uz pēcskrīninga izmeklējumiem, ievēro šādu nosūtīšanas kārtību:

5.1. krūts vēzim izmanto šīs kārtības 4.2.2.2. apakšpunktā noteikto nosūtījuma veidlapu;

5.2. dzemdes kakla vēzim izmanto šīs kārtības 4.2.2.3. un 4.2.2.4. apakšpunktā noteiktās nosūtījuma veidlapas;

5.3. zarnu vēzim – nosūtījums uz kolonoskopiju šīs kārtības 4. punktā norādītā kārtībā, nosūtījumā norādot pamatdiagnozes kodu: Z12.1. un anamnēzē: pozitīvā slēptā asiņu testa datumu;

5.4. prostatas vēzim – nosūtījums pie urologa šīs kārtības 4. punkta noteiktā kārtībā, nosūtījumā norādot: urologa konsultācija,  pamatdiagnozes kods: Z12.5. un anamnēzē: PSA rezultāts.

6. IZPILDĪTĀJS, nosūtot pacientu uz laboratoriskiem izmeklējumiem, nosūtījumā norāda:

6.1. maksātāju;

6.2. izmeklējamo materiālu;

6.3. prioritāro izmeklēšanas iemeslu;

6.4. nosūtījuma derīguma termiņu;

6.5. analīžu skaitu, ja nosūtījums nav aizpildīts elektroniski;

6.6. citu informāciju, kas nepieciešama konkrētu izmeklējumu veikšanai atbilstoši laboratoriju noteiktiem nosacījumiem (ķermeņa masa, grūtniecības nedēļa u.c.).

7. IZPILDĪTĀJS, nosūtot pacientu uz izmeklējumiem pirms plānveida operācijām, ievēro Minimālā izmeklējumu apjoma veikšanas kārtību, kas publicēta DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti”.

8. IZPILDĪTĀJS, kas sniedz veselības aprūpes pakalpojumu, saņemot ārstniecības personas izsniegtu nosūtījumu papīra formātā, no 2025.gada 1.septembra digitalizē to (ievada nosūtījumā norādīto informāciju) VVIS šādā apjomā:

* 1. nosūtīto personu;
  2. ārstniecības iestādi un ārstniecības personu, kas nosūtīja;
  3. personas diagnozi atbilstoši SSK 10;
  4. pakalpojumu uz kuru persona ir nosūtīta;
  5. nosūtīšanas datums;
  6. norāda atzīmi, ka nosūtījums ir digitalizēts.

1. atbilstoši Ministru kabineta 2006. gada 4. aprīļa noteikumu Nr. 265 "Medicīnisko dokumentu lietvedības kārtība" 94. Pielikumam. [↑](#footnote-ref-2)
2. atbilstoši Ministru kabineta 2018. gada 28. augusta noteikumiem Nr. 555 "Veselības aprūpes pakalpojumu organizēšanas un samaksas kārtība",  ārstniecības iestāde nodrošina personai nepieciešamo sekundārās ambulatorās veselības aprūpes pakalpojumu ne vēlāk kā 10 darbdienu laikā, ja grūtniecei vai sievietei pēcdzemdību periodā līdz 70 dienām sakarā ar pēkšņu slimību vai hroniskas slimības paasināšanos, kas var apdraudēt personas veselību vai grūtniecības norisi, ir nepieciešama speciālista konsultācija vai izmeklējums, – no dienas, kad persona vērsusies ārstniecības iestādē pakalpojuma saņemšanai. [↑](#footnote-ref-3)
3. Nosūtītājs informē grūtnieci par kārtību, kādā pieteikties pakalpojuma saņemšanai prioritārā kārtā - nepieciešamību pieraksta brīdī informēt reģistratūru par SSk-10 diagnozes kodu Z35 un blakus diagnozi. Pierakstu uz pakalpojumu veic grūtniece. Ja nepieciešams, nosūtītājs sniedz atbalstu pieraksta veikšanā [↑](#footnote-ref-4)